Odense Adresse-Contoirs Efterretninger, 1779-04-09
Bekiendtgiørelser. Ved Forflyttelse og Forandring af Boepæl agter Regiments- Qvarteermester Schiøt ved det 2det Sædlandske Regiment, Ryttere at bortsælge sin iboende og tilhørende Gaard og derved værende Hauge og 4 Huuse, beliggende udi Odense Byes Vestre Gade, imellem Kiøbmand Sr. Fobian Adlers Gaard paa den vestre og Guldsmed Sr. Bergs Gaard paa den østre Side. Bygningen ud til Gaden er af Bindings Værk 2 Etagier høi foruden Kieldere, nye, vel vedligeholdt og commode indrettet. I den underste Etagie er 3de Værelser, et Kykken med derudi værende Seng eller Alcove, og et derved værende Spisekammer. Den foreste og øverste Stue ud til Gaden, samt Sengekammeret, dette sidste forsynet med dobbelte Vinduer, ere alle 3de med Lærret betrukkne og malede, med 6 smukke Dørstykker over Dørrene, og midt for Døren i den øverste Stue paa Veggen findes i fuld Corpus malet Gud anden for de syv Friekonsteer. I den 2den Etagie ud til Gaden er en Sahl, 2de Giestekamre og et Tiennerkammer, foruden en rummelig Gang til Sahlen, Giestekammeret ud til Gaden er betruksken med Papiir og Lærret, men Sahlen gibset. Oven over er Lofte, men under Gadehuuset er 2de gode og alletider tørre Kieldere. Udi Gaarden er et Halvtag til adskilligt Brug, og et Kammer, som kan bruges, hvortil behages. Men ud imod Haugen, er et Baghuus 2 Etagier, Bindings Værk, nyt og i vel vedlige holden Stand. I den underste Etagie er Stalderum til 4 Heste, et Bryggerhuus og et smukt Kammer, som vender ud imod Haugen, foruden Portrum og Udgang langs igiennem Bygningen fra Gaarden til Haugen. J den 2den Etagie ere 4 vel indrettede Værelser, hvorfra haves en smuk og behagelig Udsigt til Haugen, Marken, den store Aar og de deromkring liggende Landsbyer. Loftet oven over disse Værelser, heel igiennem Bygningen, kan bruges til Fouragie. Haugen, som er af en betydelig Størrelse, og ligger for denne sidste Bygning imod Synden, har Lære for Østen, Vesten og Norden Vind, der giør, at alle Urter, Blomster og Træer komme i tidlig Floer om Foraaret. Haugen er anlagt af nye for en 8 Aars Tid siden, efter nyeste Maade og Smag for Kiendere, baade til Ziir og Nytte. Ved Udgangen fra ommeldte Baghuus er en liden Entree af en Blomster=Hauge, som omfattes af tvende Plankværker, og for Enden adskilles med en Taxes Hæk, hvorigjennem man gaaer udi den store Hauge, og strax uden for er anlagt et smukt Blomsterqvarteer, som omfattes i Runding af et perlemalet Staqvetværk, hvorved er plantet rundt omkring i ethvert Fag, Espalii Træer af alle vare Sorter Frugter. Haugen er ellers overalt beplantet i den beste Orden med høi og langstammige Træer af alle Sorter usøgte Frugttræer, uden at kunde forhindre Jordfrugternes Fremvext, her foruden er anlagt 21 Land eller Beeden med de beste og største hollandske Aspargeser, der aarlig skiæres. Haugen er med et nyt Plankværk, omtrent 4 Alen høit, af Ege=Stolper, Remme og Biørne af nye opsat for en 5 Aars Tiid uden, og en høi Steen Muur under samme, for at forekomme, Plankværkets Forraadnelse, forsynet, ud imod det saa kaldede Holtgedohre=Stræde, hvorpaa ved Enden imod den uden for løbende store Aar, er en Laage og Udgang, samt en stor nye malet Port, til Jndkiørsel fra bemeldte Stræde til Haugen. Paa den østre Side af Haugen, til dette Stræde, ligger foranmeldte 4 Leie=Vaaninger, som staaer paa Haugens Grund, og er adskilt fra Haugen ved et lige saadant Hegn og Plankværk, som anmeldt. Gaarden Haugen og disse Huuse er strax at tiltræde; de Lysthavende kan altsaa derom melde sig hos Eieren, som under Haanden, og paa billige Vilkaar, agter at bortsælge samme, saavelsom 3de Leie=Vaaninger, beliggende uden for Odense Nørreport, med dertil værende 3de Hauger. Videre agter Regiments=Qvarteermester Schiøt ved offentlig Auction den 20 April førstkommende at bortsælge, alle Slags Meubler, af Senge, Senge=Klæder, Ulden og Linnet, Commoder, Canopeer, Stole, Borde, Dragkister, Skabe og andre Træe Vahre, Kakkelovne, alt nyt, og af nyeste Facon. Favnebrænde, 2 nye Chalser, en Jagte, Post= og Arbeids=Vogne med Tilbehør, 2 Caner, Heste Tøy, Sadler, adskilligt Hauge=Redskaber, Urte=Potter, Misbænke=Vinduer, et Drivehuus, et Fortun Spil, 2 Vogn=Heste, og 3 Kiør, som alle have igiennemgaaet den grasserende Qvæg=Syge med videre, hvorover Catalogi, hos Sælgeren, forinden Auctions=Dagen kan faaes til Eftersyn. Formedelst Catalogi over hvad Regiments=Qvarteermester, Schiøtt ved offentlig Auction agter at bortsælge ikke har været at faae færdig; Saa bliver den dertil berammede Auction, som var fastsat den 13 April at holdes, forflyttet og udsat til Tirsdagen den 20 April førstkommende, som tiener Liebhaberne til Efterretning.